Most je na u početku projektovan kao nosač toplovoda od Termoelektrane Nikola Tesla do Novog Beograda i kao takav je počeo da se gradi 1995. godine. Projekat je nekoliko puta menjan, a prva promena desila se već 1997. godine. Ova izmena dodaje mostu funkciju transporta tenkova i druge vojne tehnike. Kasnijim izmenama most se planira i za ostali drumski saobraćaj. 1998. godine, zbog nedostatka finansijskih sredstava, svi radovi koje je započela gradska uprava na čelu sa Nebojšom Čovićem kao gradonačelnikom, bivaju obustavljeni. Bombardovanje Jugoslavije 1999. godine dodatno je smanjilo izvesnost da će most biti završen. U narednih dvanaest godina na mostu se radi sporadično, uglavnom na već postavljenoj čeličnoj konstrukciji i na sanaciji jednog od stubova koje je oštetila barža. Inicijativom gradonačelnika Dragana Đilasa 2011. godine su oživljeni radovi. Most je završen u planiranom roku i otvoren je za saobraćaj 1. decembra 2011. godine.